Чахаўцы

Чахаўцы́ (трансліт.: Čachaŭcy, руск.: Чеховцы) — вёска ў Лідскім раёне Гродзенскай вобласці. Уваходзіць у склад Дварышчанскага сельсавета. Геаграфія Знаходзіцца за 6 км на поўнач ад Ліды, на рацэ Лідзея. Побач размяшчаецца аднаіменны мікрараён, злучаны гарадскім аўтобусным маршрутам. За 0,4 км на паўночны ўсход ад вёскі эксплуатуецца Чэхаўскае радовішча пясчана-жвіровага матэрыялу. Пластападобны паклад звязаны з флювіягляцыяльнымі адкладамі сожскага ледавіка. Ва ўскрышы: пяскі, торф, супескі. Гісторыя Вопіс парафій Лідскага дэканата 1784 года згадвае ваколіцу Чэхаўцы на поўнач ад Ліды. Дарога да Вільні ішла цераз балота Стрыя, каля Чэхаўцаў і Колышак, выбоістая, на працягу мілі зарослая кустамі. Потым яна вяла цераз Дворышча на Тракелі. Да 27 сакавіка 1978 года вёска ўваходзіла ў склад Дубровенскага сельсавета, да 21 лютага 2023 года — у склад Крупаўскага сельсавета. Гаспадарка Вядзецца распрацоўка пяску і жвіру (прыдатныя на выраб бетону, для дарожнага будаўніцтва, муровачных і тынкавальных раствораў). Крыніцы Літаратура Гарады і вёскі Беларусі: Энцыклапедыя. Т. 9: Гродзенская вобласць, кн. 2 / рэдкал.: У. У. Андрыевіч (гал. рэд.) і інш. — Мн.: Беларуская Энцыклапедыя імя Петруся Броўкі, 2016. — 848 с.: іл. — 1 500 экз. — ISBN 978-985-11-0908-7. Спасылкі На Вікісховішчы пакуль няма медыяфайлаў па тэме, але Вы можаце загрузіць іх